Predkladacia správa

Informácia o priebehu a výsledkoch XI. Konferencie OSN o obchode a rozvoji (UNCTAD – United Nations Conference on Trade and Development) sa predkladá na základe uznesenia vlády SR č. 463/2004.

Vláda SR na svojom zasadnutí dňa 19. mája 2004 uložila podpredsedovi vlády a ministrovi hospodárstva v spolupráci s ministrom zahraničných vecí predložiť na rokovanie vlády predmetnú informáciu.

Konferencia sa konala v roku osláv 40. výročia vzniku UNCTAD a zároveň v rozhodujúcom období rokovaní o globálnom obchode v rámci rozvojovej agendy z Dohy.

Na záverečnom zasadaní 18. júna 2004 bola prijatá politická deklarácia pod názvom Duch Sao Paula, ktorej pracovný preklad tvorí prílohu materiálu.